**Образац 12**

ЈКП „ПАРКИНГ СЕРВИС“ ЧАЧАК

ЦАРА ЛАЗАРА 51, ЧАЧАК

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01. до 30.09.2022. године\*

Чачак, 25.10.2022.г.

**I ОСНОВНИ СТАТУСНИ ПОДАЦИ**

Пословно име: Јавно комунално предузеће "Паркинг сервис" Чачак

Седиште: Цара Лазара 51, Чачак

Претежна делатност: 5221-услужне делатности у копненом саобраћају

Матични број: 20518898

ПИБ: 106026531

Надлежно министарство: Министарство привреде

Делатности јавног предузећа су:

Јавно комунално предузеће „Паркинг сервис“ Чачак основано је Одлуком о оснивању ЈКП „Паркинг сервис“ Чачак од 15.12.2008.године („Сл. лист града Чачка“, бр. 12/2008 и 15/2013) и уписано у Агенцији за привредне регистре у Београду под бројем БД.27110/2009 дана 27. 03. 2009. године

Основна делатност предузећа одређена је шифром 5221- услужне делатности у копненом саобраћају, што подразумева регулисање стационарног саобраћаја у граду Чачку. Предузеће врши и наплаћује услуге за паркирање моторних возила на отвореним и затвореним паркиралиштима.Поред изнетог предузеће по налогу надлежних органа (саобраћајне и комуналне милиције и комуналног инспектора) врши одношење неправилно паркираних моторних возила као и напуштених моторних возила и возила паркираних на зеленим површинама. У надлежност предузећа спада и одржавање паркиралишта као и обележавање истих хоризонталном и вертикалном сигнализацијом.

Одлуком Скупштине града Чачка бр.06-24/2022-I oд 24. и 25. фебруара 2022.године, осим основне делатности 52.21, предузећу је одобрено обављање делатности 42.11 –изградња путева и аутопутева а која обухвата површинске радове на улицама, путевима, аутопутевима, мостовима или тунелима (бојење и обележавање ознака на путевима, постављање ограда и саобраћајних ознака и сл.)

Предузеће послује под именом:

Јавно комунално предузеће „Паркинг сервис“ Чачак.

Скраћено пословно име предузећа је: ЈКП „Паркинг сервис“ Чачак.

Годишњи програм пословања за 2022. годину је усвојен на седници Скупштине Града Чачка бр. 06-216/2021-I одржаној дана 28. и 29. децембра 2021.године.

**II ОБРАЗЛОЖЕЊЕ ПОСЛОВАЊА**

ЈКП "Паркинг сервис" Чачак у периоду од 01.01.-30.09.2022. године сходно Одлуци о обављању комуналне делатности управљања јавним паркиралиштима (Сл. Лист града Чачка бр. 23/2021), пружало је услуге на 25 паркиралишта (два затворена-наплатне рампе и двадесет три отворених) са 1038 паркинг места. Осим наплате услуга паркирања вршени су и комунални послови, одношење и чување однетих возила, који се извршавају по налогу саобраћајне полиције, комуналне инспекције и комуналне полиције.

**III ОБРАЗЛОЖЕЊЕ ОБРАЗАЦА**

1. БИЛАНС УСПЕХА

АОП-1001 ПОСЛОВНИ ПРИХОДИ -обухватају приходе од услуга општих паркиралишта, закупа паркинг места, месечних карти, дневних карти, услуга одношења непрописно паркираних возила , обележавања саобраћајница и других прихода. Индекс остварених прихода у односу на планиране износи 83,00.

АОП-1005-ПРИХОДИ ОД ПРОДАЈЕ ПРОИЗВОДА И УСЛУГА-се односи на приходе од општих паркиралишта (отворени и затворени паркинзи), приходе од закупа паркинг места, приходе од месечних карата, приходе од посебних дневних карата, приходе од продаје греб карата, приходе од услуга одношења непрописно паркираних возила, приходе од рента бајка и услуга обележавања. Приход од одношења непрописно паркираних возила је реализован у мањем обиму из разлога што ова услуга се врши искључиво по налогу надлежних институција. Индекс остварених прихода у односу на планиране износи 81,00.

АОП-1011-ОСТАЛИ ПОСЛОВНИ ПРИХОДИ - се односе на приходе од субвенција и премије осигурања, у периоду од 01.01. до 30.09.2022.г. предузеће је добило субвенцију за фискализацију, субвенцију за куповину машине за обележавање и премију осигурања.

АОП-1013- ПОСЛОВНИ РАСХОДИ -су остварени у мањем износу од плана из разлога одступања трошкова материјала,трошкова горива и енергије,трошкова производних услуга и нематеријалних трошкова. Сви ови трошкови су у мањем износу од планираних због каснијег почетка извођења радова на обележавању саобраћајница, смањених трошкова материјала и одржавања као и рационализације и ушеда у пословању.Индекс остварених расхода у односу на планиране износи 73,00.

АОП 1015- ТРОШКОВИ МАТЕРИЈАЛА , ГОРИВА И ЕНЕРГИЈЕ су остварени у мањем износу због мањег обима посла у овом периоду.

АОП 1016- ТРОШКОВИ ЗАРАДА, НАКНАДА И ОСТАЛИ ЛИЧНИ РАСХОДИ имају индекс остварења 85,00 и обухватају трошкове накнада зарада, трошкове пореза и доприноса, трошкове превоза запослених, накнаде члановима Надзорног одбора, трошкове дневница, трошкове отпремнине,трошкова омладинске задруге, и трошкове солидарне помоћи запосленима ради ублажавања неповољног материјалног положаја у складу са Анексом II Колективног уговора за јавна предузећа у комуналној делатности на територији Републике Србије.

АОП-1022 ТРОШКОВИ ПРОИЗВОДНИХ УСЛУГА су остварени у мањем износу од плана из разлога што су трошкови одржавања смањени због не коришћења одређене опреме у овом временском периоду, и имају индекс остварења 39,00.

АОП 1024- НЕМАТЕРИЈАЛНИ ТРОШКОВИ су остварени у мањем износу од планираних због смањења трошкова услуга провајдера, осталих нематеријалних трошкова као и рационализације ове групе трошкова.

АОП 1025- ПОСЛОВНИ ДОБИТАК је остварен процентом реализације 134%, због реализоване субвенције.

АОП 1034-РАСХОДИ КАМАТА реализовани у већем обиму због исплате камате по судском спору.

АОП-1045- ДОБИТАК ИЗ РЕДОВНОГ ПОСЛОВАЊА ПРЕ ОПОРЕЗИВАЊА

се односи на пословни резултат као разлика прихода и расхода који је остварен у периоду од 01.01. до 30.09.2022. године и остварен је индексом 182%.

2. БИЛАНС СТАЊА

АОП- 002 СТАЛНА ИМОВИНАобухвата укупну вредност имовине која се односи на вредност постројења, опреме и софтвера.

АОП 019- НЕКРЕТНИНЕ,ПОСТРОЈЕЊА И ОПРЕМА

АОП 011-ПОСТРОЈЕЊА И ОПРЕМА обухвата вредност постројења и опреме, остварен проценат реализације је 91%, јер је извршена набавка опреме због реализоване субвенције

АОП 030 –ОБРТНА ИМОВИНА обухвата потраживања од купаца у земљи, остала потраживања, потраживања за порез на добит, готовину и гот. еквиваленте и краткорочна временска разграничења.

АОП 038 -Купци у земљи обухватају потраживања од купаца(правних и физичких лица).Остварена је већа вредност од плана што указује на мању наплативост потраживања од правних и физичких лица и мобилних оператера (Телеком, А1, Yettel) за услуге паркирањa, као и потраживања на основу посебних дневних карти.

АОП-057-ГОТОВИНСКИ ЕКВИВАЛЕНТИ И ГОТОВИНА обухвата стање готовине и средстава на текућим рачунима.

АОП-0401- КАПИТАЛ обухвата стање капитала на дан 30.09.2022. године.

АОП 0415- ДУГОРОЧНА РЕЗЕРВИСАЊА И ДУГОРОЧНЕ ОБАВЕЗЕ обухватају дугорочна резервисања по основу накнаде за отпремнине и осталих резервисања за судске спорове.

АОП 431- КРАТКОРОЧНА РЕЗЕРВИСАЊА И КРАТКОРОЧНЕ ОБАВЕЗЕ обухватају примљене авансе, обавезе према добављачима и остале краткорочне обавезе, које су реализоване у мањем обиму са процентом остварења 88%

АОП 449-ОСТАЛЕ КРАТКОРОЧНЕ ОБАВЕЗЕ обухватају остале краткорочне обавезе, по основу пореза на додатну вредност и осталих јавних прихода као и обавезе за порез на добитак.

3. ИЗВЕШТАЈ О ТОКОВИМА ГОТОВИНЕ

Предузеће није у обавези као мало правно лице да саставља извештај о токовима готовине.

4. ТРОШКОВИ ЗАПОСЛЕНИХ

Трошкови зарада су обрачунати и исплаћени у складу са планираном масом средстава која је утврђена Програмом пословања за 2022. годину.

Трошкови за чланове надзорног одбора су исплаћена у складу са Одлуком о накнади за рад у надзорном одбору (Сл.лист града Чачка бр.25/2017).

Трошкови на основу осталих уговора-Омладинска задруга су остварени са у мањем износу са индексом од 76,00.Tрошкови помоћи радницима су остварени индексом 74,00 и представља исплаћену солидарну помоћ запосленима ради ублажавања неповољног материјалног положаја и солидарну помоћ радницима у случају лечења, смрти члана породице и друге помоћи у складу са Колективним уговором предузећа. Трошкови превоза запослених на посао и са посла остварени су индексом 59,00%.

5. ДИНАМИКА ЗАПОСЛЕНИХ

Укупан број запослених на почетку периода је 29 радника. На дан 30.06.2022. године број радника на неодређено је 25 и 4 на одређено време, а на дан 30.09.2022. године број радника је 32, неодређено време 28 (пријем три радника на основу Закључка комисије за давање сагласности за ново запошљавање и додатно радно ангажовање код корисника јавних средтава) а на одређено 4 радника (од тога директор као именовано лице и један радник на породиљском одсуству).

6. РАСПОН ПЛАНИРАНИХ И ИСПЛАЋЕНИХ ЗАРАДА

Исплаћене зараде  за запослене  и за пословодство су у границама планираних Програмом пословања за 2022. годину. Исплаћени износи варирају од планираног из разлога обрачуна зарада по просеку задњих 12 месеци на име коришћења боловања, годишњег одмора, плаћеног одсуства, од стране запослених када је цена рада била мања у односу на цену рада која се исплаћује у 2022. години као и броја прековремених сати.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Планом пословања за 2022.годину предузеће је планирало субвенцију од 7.000.000 дин., и у овом периоду је дошло до реализације.

8. СРЕДСТВА ЗА ПОСЕБНЕ НАМЕНЕ

У оквиру ове табеле планирана средства за трошкове репрезентације, хуманитарне и спортске активности као и трошкове рекламе и пропаганде, остварена у мањем износу од плана .

9. КРЕДИТНА ЗАДУЖЕНОСТ

Предузеће нема кредитну задуженост.

10. ИЗВЕШТАЈ О ИНВЕСТИЦИЈАМА

У периоду од 01.01. до 30.09.2022. године предузеће је набавило рачунаре, рачунарску опрему, сервер за одржавање и комуникацију наплате паркирања, фискалне уређаје и опрему за фискализацију и канцеларијску опрему.

11. ПОТРАЖИВАЊА, ОБАВЕЗЕ И СУДСКИ СПОРОВИ

Приказана су потраживања од правних и физичких лица до 3 месеца, од три месеца до 12 месеци и преко 12 месеци без исправке пораживања. Предузеће нема неизмирених обавеза до 3 месеца.

Судски спорови описани и објашњени у обрасцу 11.

**IV ЗАКЉУЧНА РАЗМАТРАЊА И НАПОМЕНЕ**

На основу анализе свих параметара у пословању предузећа, како прихода и расхода, тако и других спољних фактора закључујемо да је потребно и даље вршити рационализацију свих трошкова пословања.У наступајућем периоду предузеће ће размотрити активности на проширењу зона за наплату паркирања. Такође, предузеће је услед набавке теретног моторног возила ( „паук“) и стављања истог у функцију у сарадњи са надлежним локалним и државним институцијма увећати приход предузећа. У наредном периоду предузеће се све потребне активности како би се побољшао квалитет услуга а самим тим и приход предузећа.

На овај начин ће предузеће пословати са позитивним финансијским резултатом и увећати укупан капитал.

Датум\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Потпис